A birodalom visszavág | Sejtblog
A köldökzsinór vér (KZSV) gyűjtésével kapcsolatban elhangzó egyik leggyakoribb kritika szerint az „eltárolt minták autológ felhasználására nincs elegendő tudományos bizonyíték”. Ahogy mondani szokás, a tények makacs dolgok, a tudomány pedig, néhány kivételtől eltekintve, szeret tényekre támaszkodni. Lássuk tehát a medvét, azaz a tényeket, különösebb kommentár nélkül. Minden esetben megjelöltem a forrást, tehát az adatok nyugodtan visszakereshetők.
Az EBMT (European Group for Blood and Marrow Transplantation, Európai Vérképző Őssejt Transzplantációs Társaság) adatai szerint 2009-ben 47 ország 469 transzplantációs központjában mintegy 25 ezer átültetést végeztek el. A beavatkozások kétharmada saját őssejtek visszaadásával járó, úgynevezett autológ, egyharmada pedig más személyből származó őssejtekkel végzett, allogén átültetés volt. Gyermekkorban ez az arány fordított, ugyanis a veleszületett betegségek csakis allogén átültetéssel gyógyíthatók, az autológ átültetéssel kezelhető malignus vérképzőrendszeri betegségek (lymphomák, myeloma multiplex) pedig ritkábban fordulnak elő, mint felnőttkorban (1). Ezek a számok tartalmazzák a csontvelő eredetű, a perifériás és a köldökzsinór vér eredetű őssejt beültetéseket is.
Az autológ beültetések jelentős szerepet játszanak a családi bankok működésében is. 12 családi bank működését elemeztem 1999-től kezdve egészen 2012 végéig. Ezalatt az időszak alatt 331 autológ beültetést hajtottak végre világszerte (ld. 1. táblázat).
Lymphohistiocytosis (hemophagocytic)
Autologous Therapy (not specified)
1. táblázat Családi bankok által végzett autológ kzsv őssejtbeültetések 1999-2012.
Thai Stem Life
Vita 34 (incl. Secuvita and CorCell)
Ez a szám az összes transzplantáció 51%-át jelenti (összesen 649 beültetést végeztek). Az adatok jó egyezőséget mutatnak a parentsguidecordblood.com független weboldal által végzett felméréssel (ld: előző bejegyzés).
Az esetek 82%-ban valamilyen neurológiai sérülés (általában születéskori oxigénhiányos állapot, vagy cerebrális bénulás) állt a háttérben, 9%-ban 1. típusú diabétesz, míg 2,7%-ban aplasztikus anémia. Mivel a felmérésben szereplő családi bankok az összes családi bank mintegy 10%-át reprezentálják, nehéz lenne ezt a számot a teljes egészre kivetítve extrapolálni, de valószínűleg nem járunk messze az igazságtól, ha úgy számolunk, hogy a családi bankokból származó autológ beültetések száma 2014-re már 1000 és 2000 között van.
Neurológiai sérüléseket (HIE=hypoxic-ischemic encephalopathy, CP=cerebral palsy) már 2004 óta kezelnek saját őssejt beültetéssel az USA Duke Egyetemén Prof. Kurtzberg vezetésével(13) (14). A 184 CB gyermeknél végzett 198 autológ beültetés gyakorlatilag mellékhatások nélkül kivitelezhető (14). Kisebb csoportban végzett HIE gyermekeknél történt autológ beültetések jobb túlélést eredményeztek, minta csak hypothermiás kezelést alkalmaztak volna (13). Indiai orvosok esettanulmányban mutatják be, milyen, és mekkora segítség lehet az autológ őssejtbeültetés CP-ben szenvedő gyermeknél (15). A gyermek minden vizsgált funkciója javult a beültetést követő 6 hónap folyamán, gyakorlatilag mellékhatások nélkül. Hasonló eredményekről számolnak be távol-keleti orvosok (16).
Úgy tűnik tehát, hogy az autológ transzplantációk egyre nagyobb teret nyernek az orvoslásban, elsősorban a regeneratív medicinában. A világ és a tudomány megy előre, még akkor is, ha itt a „magyar ugaron” erről nem akarnak tudomást venni.
1. Kriván, G., Nagy, K.: Vérképző őssejtátültetés gyermekkorban. Gyermekgyógyászati Továbbképző Szemle. 2013.4.
2. Parent’s Guide Cord Blood: www.parentsguidecordblood.com
3. Cord Blood Registry: http://www.cordblood.com/cord_blood_banking_with_cbr/why_cbr/most_experienced.asp
4. Cryo-Cell: http://www.cryo-cell.com/services/transplant_matrix.asp
5. http://cryo-save.com/en/home
6. Insception Canada: http://www.inseption.com/our-transplants
7. Lifebank: http://www.lifebankusa.com/cord-blood/cord-blood-treatment.html
8. ThaiStemlife: http://stemlife.listedcompany.com/misc/ar2010/ar2010index.html
9. Viacord: http://www.viacord.com/service-expertise-transplant-history.htm
10. Vita 34: www.vita34.de
Hayani A et al.: First Report of Autologous Cord Blood Transplantation in the Treatment of a Child With Leukemia. Pediatrics; 119: e296-e300 (2007)
11. Polish Stem Cell Bank: http://www.pbkm.pl/378/Przykladowe_przeszczepienia-krwi-pepowinowej-pochodzacej-z-bankow-komeryjnych.html
12. CBC Group: http://www.cordbloodcenter.com/en/Corporate/CBC/Success-of-CBC-Group.alej
13. Cotten, C.M. et al.: Feasibility of autologous cord blood cells for infants with hypoxic-ischemic encephalopathy. Journal of Pediatrics. 2014. In Press.
14. Sun, J., Kurtzberg, J.et al.: Differences in quality between privately and publicly banked umbilical cord blood units: a pilot study of autologous cord blood infusion in Children with acquired neurologic disorders. Transfusion.2010.50. 1980-1987
15. Purandere, C. et al.: Therapeutic Potential of Autologous Stem Cell Transplantation for Cerebral Palsy. Case Rep. Transplant. 2012. 10.11550 825289
16. Papadopoulos K.I. et al.: Safety and feasibility of autologous umbilical cord blood transfusion in two toddlers with cerebral palsy and the role of low dose granulocyte colony stimulating factos injections. Restor. Neurol. Neurosci. 2011.29. 17-22.